CELEX: C2006/326/88
Language: et
Date: 2006-12-30 00:00:00
Title: Kohtuasi C-457/06 P: Soome Vabariigi 16. novembril 2006. aastal esitatud apellatsioonkaebus Euroopa Ühenduste Esimese Astme Kohtu 5. septembri 2006. aasta määruse peale kohtuasjas T-350/05: Soome Vabariik versus Euroopa Ühenduste Komisjon

30.12.2006   
            
            
               ET
            
            
               Euroopa Liidu Teataja
            
            
               C 326/43
            
         Soome Vabariigi 16. novembril 2006. aastal esitatud apellatsioonkaebus Euroopa Ühenduste Esimese Astme Kohtu 5. septembri 2006. aasta määruse peale kohtuasjas T-350/05: Soome Vabariik versus Euroopa Ühenduste Komisjon
   (Kohtuasi C-457/06 P)
   (2006/C 326/88)
   Kohtumenetluse keel: soome
   Pooled
   
      Hageja: Soome Vabariik (esindaja: E. Bygglin)
   
      Teine menetluspool: Euroopa Ühenduste Komisjon
   Hageja nõuded
   
               —
            
            
               Tühistada Euroopa Ühenduste Esimese Astme Kohtu 5. septembri 2006. aasta määrus kohtuasjas T-350/05: Soome Vabariik v. Euroopa Ühenduste Komisjon ja tunnistada EÜ artikli 230 alusel esitatud Soome hagi vastuvõetavaks ning mõista komisjonilt Soomele välja ka apellatsioonkaebuse menetlemisega seotud kohtukulud.
            
         Väited ja peamised argumendid
   Soome on seisukohal, et Euroopa Ühenduste Esimese Astme Kohus on oma määrusega rikkunud ühenduse õigust Euroopa Kohtu põhikirja artikli 58 tähenduses.
   Soome leiab, et Euroopa Ühenduste Esimese Astme Kohus rikkus õigusnorme otsustades, et vaidlusalune komisjoni otsus ei kujuta endast EÜ artikli 230 tähenduses otsust, mille peale saab esitada hagi.
   Soome väidab, et vaidlusalune komisjoni otsus kujutab endast EÜ artikli 230 tähenduses otsust, mille peale saab esitada hagi. Komisjon on oma otsusega võtnud Soomelt tegelikult võimaluse teha Euroopa Kohtu praktikale vastav tingimuslik makse.
   Vaidlusalusel otsusel on seega EÜ artikli 230 kohaldamist käsitleva kohtupraktika kohaselt Soome suhtes siduv õiguslik mõju, mis mõjutab Soome huve ja muudab selgelt Soome õiguslikku olukorda. Lisaks on vaidlusalune otsus põhjustanud Soomele õiguste kaotamise ja on seega selgelt Soomele ebasoodus.
   Soome on seisukohal, et Euroopa Ühenduste Esimese Astme Kohus on asja lahendades mitmel puhul rikkunud õigusnorme ja seega teinud otsuse, mis on vastuolus ühenduse õigusega.